ຈະຫຼວດບັນທຸກດາວທຽມຂອງ ເກົາຫຼີໃຕ້​ລະ​ເບີດກາງອາກາດ​
ພວກຄວບຄຸມທາງພາກພື້ນດິນບໍ່ສາມາດ ຕິດຕໍ່ກັບຈະຫຼວດ NARO-1 ໄດ້ ປະມານ 137 ວິນາທີ ຫຼັງຈາກສົ່ງຂຶ້ນ​ໄປ.
ເກົາຫຼີໃຕ້ກ່າວວ່າ ຈະຫຼວດທີ່ບັນທຸກດາວທຽມວິທະຍາສາດ ຂຶ້ນສູ່ຫ້ວງ ອະວະກາດ ໄດ້ລະເບີດຂຶ້ນໃນວັນພະຫັດມື້ນີ້ ຫລັງຈາກຖືກສົ່ງຂຶ້ນໄປໄດ້ບໍ່ດົນ ລັດຖະມົນຕີວິທະຍາສາດແລະເທັກໂນໂລຈີ ທ່ານ AHN BYONG-MAN ກ່າວວ່າ ພວກຄວບຄຸມທາງພາກພື້ນດິນ ບໍ່ສາມາດຕິດຕໍ່ກັບຈະຫຼວດ NARO-1 ໄດ້ ປະມານ 137 ວິນາທີ ຫຼັງຈາກສົ່ງຂຶ້ນໄປ ຈະຫຼວດ NARO-1 ຊຶ່ງເປັນໂຄງການຮ່ວມມືລະຫວ່າງ ຣັດເຊຍແລະເກົາ ຫຼີໃຕ້ໄດ້ຖືກສົ່ງຂຶ້ນຈາກສູນກາງອະວະ ກາດນາໂຣທີ່ຕັ້ງຢູ່ນອກແຄມຝັ່ງທະເລ ທາງທິດໃຕ້ຂອງເກົາຫລີໃຕ້ ໃນເວລາພຽງ 24 ຊົ່ວໂມງ ຫຼັງຈາກພວກວິສະວະກອນໄດ້ຍົກເລີກການພະຍາຍາມຈັດສົ່ງຈະຫຼວດດັ່ງກ່າວ ຍ້ອນມີບັນຫາກ່ຽວກັບ ລະບົບດັບໄຟ ຢູ່ຖານສົ່ງ ເກົາຫລີໃຕ້ ໄດ້ສົ່ງຈະຫຼວດ NARO-1 ຂຶ້ນສູ່ຫ້ວງອະວະກາດ ມາຄັ້ງນຶ່ງແລ້ວຢ່າງສຳເລັດ ຜົນ ໃນເດືອນສິງຫາປີກາຍ ແຕ່ບໍ່ສາມາດນຳເອົາດາວທຽມ ເຂົ້າສູ່ວົງໂຄຈອນໄດ້ ການສູນເສຍຈະຫຼວດ NARO-1 ໃນຄັ້ງນີ້ ແມ່ນເປັນການຖອຍຫລັງຢ່າງໃຫຍ່ ສຳລັບ ໂຄງການອະວະກາດພາຍໃນປະເທດຂອງເກົາຫຼີໃຕ້ ທີ່ລ້າຫລັງບັນ ດາປະເທດຄູ່ແຂ່ງ ໃນເອເຊຍເຊັ່ນ ອິນເດຍ ຈີນ ແລະຢິ່ປຸ່ນ